CELEX: 32000R1009
Language: lt
Date: 2000-05-08 00:00:00
Title: 2000 m. gegužės 8 d. Tarybos reglamentas (EB) Nr. 1009/2000 dėl Europos centrinio banko kapitalo padidinimo

Svarbus teisinis pranešimas

|

32000R1009

Oficialusis leidinys L 115 , 16/05/2000 p. 0001 - 0001

		Tarybos reglamentas (EB) Nr. 1009/20002000 m. gegužės 8 d.dėl Europos centrinio banko kapitalo padidinimoEUROPOS SĄJUNGOS TARYBA,atsižvelgdama į Protokolą dėl Europos centrinių bankų sistemos ir Europos centrinio banko statuto (toliau – Statutas), ypač į jo 28 straipsnio 1 dalį,atsižvelgdama į Europos centrinio banko (ECB) rekomendaciją [1],atsižvelgdama į Europos Parlamento nuomonę [2],atsižvelgdama į Europos Bendrijų Komisijos nuomonę [3],laikydamasi Europos bendrijos steigimo sutarties (toliau – Sutartis) 107 straipsnio 6 dalyje ir Statuto 42 straipsnyje nustatytos tvarkos,kadangi:(1) Statuto 28 straipsnio 1 dalis ir 28 straipsnio 2 dalis reikalauja, kad nacionaliniai centriniai bankai suteiktų 5000 milijonų eurų kapitalą ECB, kurio veikla prasideda nuo jo įsteigimo.(2) Statuto 28 straipsnio 1 dalis nustato, kad kapitalas gali būti padidintas tiek, kiek nuspręs ECB Valdančioji taryba, laikydamasi Tarybos nustatytų limitų ir sąlygų.(3) Sutarties 123 straipsnio 1 dalis kartu su 107 straipsnio 6 dalimi nustato, kad iš karto po 1998 m. liepos 1 d. Taryba turi priimti Statuto 28 straipsnio 1 dalyje nurodytą nuostatą.(4) Šis reglamentas nustato ECB kapitalo didinimo ateityje limitą, taip sudarydamas ECB Valdančiajai tarybai galimybę tam tikru momentu ateityje priimti sprendimą dėl faktinio kapitalo padidinimo, kad būtų galima išlaikyti kapitalo bazės, kurios reikia ECB operacijoms vykdyti, pakankamumą,PRIĖMĖ ŠĮ REGLAMENTĄ:1 straipsnisECB kapitalo padidinimasECB Valdančioji taryba gali padidinti ECB kapitalą viršydama Statuto 28 straipsnio 1 dalies pirmame sakinyje nurodytą sumą papildoma suma, ne didesne kaip 5000 milijonų eurų.2 straipsnisBaigiamosios nuostatosŠis reglamentas įsigalioja kitą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse pagal Europos bendrijos steigimo sutartį.Priimta Briuselyje, 2000 m. gegužės 8 d.Tarybos varduPirmininkasJ. Pina Moura[1] OL C 411, 1998 12 31, p. 10.[2] OL C 219, 1999 7 30, p. 182.[3] Nuomonė pareikšta 2000 m. kovo 8 d. (dar nepaskelbta Oficialiajame leidinyje).--------------------------------------------------